Verður givið fyri grov brot sum m. a.:-at sparka ella sláa, um bólturin ikki er í spælið, ella um spælið fer fram aðrastaðni á vøllinum. -Verður givið fyri serliga grov brot móti leikara, dómara ella øðrum. -Fyri rasistiskan atburð/útsøgn 6. VENJINGARDYSTIR V. M. (nýtt í 2016) Feløgini hava fulla áyrgd av fyriskipan og døming av venjingardystum. Brot, sum seta fótbóltin í ringt ljós, verða sekta við bót og møguligum leikbanni til leikarar og/ella burturvísing til leiðarar, venjarar o. o. 7. LEIKBANNAÐIR LEIKARAR Leikari, ið hevur leikbann, kann ikki uppihalda seg á beinkinum, meðan dystur verður leiktur, so leingi leikbannið er galdandi. Venjarar/leiðarar sum verða burturvístir av dómara, skulu beinanvegin fara av ítróttarøkinum, og kunnu tískil heldur ikki leiða liðið restina av dystinum. Sektin fyri burturvísing av venjara/leiðara í Effodeildini, 1. deild og 2. deild hjá monnum og 1. deild hjá kvinnum, er vanliga leikbann í 1 dyst ella fleiri. Í lægri deildum kann bót gevast ístaðin fyri leikbann. Venjari/leiðari, ið er burturvístur (fær leikbann), kann ikki leika, verða á tekniska økinum ella leiða liðið frá øðrum øki, so leingi leikbannið er galdandi. Burturvístur venjari/leiðari kann heldur ikki uppihalda seg saman við liðnum í tíðarskeiðnum frá einum tíma undan dystinum, og til liðini eru farin av aftur vøllinum eftir loknan dyst, so leingi leikbannið er galdandi. -Við útvísing/burturvísing í kapping ella privatdysti uttan fyri Føroyar, kann Kappingarnevndin í hvørjum einstøkum føri taka upp og gera av, um hetta er eitt mál, sum eigur at verða tikið til viðgerðar, við atliti til hvat slag og hvussu grovt brotið er. -Leikarar, venjarar, leiðarar ella onnur, sum í sambandi við dyst ella venjing, vísa óhøviskan atburð mótvegis leikarum, leiðarum, venjarum, dómarum, áskoðarum ella øðrum, skulu vanliga hava leikbann 1-3 dystir, um tað ikki er grundarlag fyri enn longri banni. -Leikarar ella aðrir álitispersónar í felagnum, sum alment sáa iva um gegni dómarans, mótstøðuliðið ella onnur í sambandi við dyst ella venjing, verða revsaði við leikbannið ella burturvísing minst 3 dystir. Um talan er um serliga grovt brot, kann talan gerast um enn longri leikbann ella burturvísing. -Um talan er um annan álitispersón enn leikara og/ella venjara, verður málið lagt til Aganevndina til avgerðar.